RaptorDB - the Document Store - CodeProject 10,451,378 members (53,491 online) CodeProject::Workspaces
Last Visit: 31-Dec-99 18:00 Last Update: 10-Mar-14 2:41Refresh« Prev12 Uitspraak oor inperking bring ekonomiese twyfel | Netwerk24
Deur Elvira Wood 03 Junie 2020 07:10
Prof Raymond ParsonsFoto: Argief
Regter Norman Davis se uitspraak Dinsdag in die hooggeregshof in Pretoria, dat die regulasies van vlak 3 en vlak 4 van die inperking ongrondwetlik en ongeldig is, help niks om dié onsekerheid uit die weg te ruim nie.
Inteendeel, sê prof. Raymond Parsons, ekonoom van die Noordwes-Universiteit se sakeskool, dit bring tans net méér beleidsonsekerheid.
“Terwyl die oppergesag van die reg gehandhaaf word, bring die uitspraak van die hooggeregshof meer onvoorspelbaarheid in ’n reeds onsekere ekonomiese en openbare gesondheidsomgewing in,” sê Parsons in ’n verklaring in reaksie op die uitspraak.
“Die regering moet dringend aandui wat hy volgende gaan doen.
“Aangesien beleidsekerheid noodsaaklik is vir ekonomiese herstel, is dit noodsaaklik dat die konstitusionele hof, so gou as moontlik, uitspraak lewer indien die regering teen die beslissing appelleer.
“Die jongste beslissing skep ook ’n geleentheid om die inperkingsregulasies te rasionaliseer en te verfyn,” sê hy.
Parsons sê dat sake en verbruikers ook moet weet waar hulle staan met betrekking tot wetgewing, veral wanneer die grasietyd van 14 dae verstryk het.
Dié grasietyd is ingestel omdat die hof self sy verklaring van ongeldigheid vir 14 dae opgeskort het.
LEES OOK: Uitspraak oor regulasies van inperking verwelkom
Die uitspraak volg nadat Reyno de Beer en sy Liberty Fighters Network, ’n gemeenskapsvereniging, en die Hola Bon Renaissance-stigting vroeër ’n dringende aansoek teen die regulasies en teen dr. Nkosazana Dlamini-Zuma in haar kapasiteit as minister van samewerkende regering en tradisionele sake ingedien het.
Meer oor: Nkosa­Zana Dlamini-Zuma | Raymond Parsons | Hooggeregshof | Ekonomiese Groei | Inperking